JohanHeinsen/ENO huggingface dataset:
Aarhuus Stifts-Tidende, 1844-02-17
Da a Undertegnede har etableret mig her i Byen som Kleinsmedmester, saa anbefaler jeg mig med alle Sorter Smedearbeide, som og Mølle- og Maskin-Arbeide, samt Taarn Uhre og andre mechaniske Arveider; tillige modtages alle Sorter Jern, Staal og Metal til Dreining. Aarhuus i Februar 1844. E. Jørgensen, i Grønnegade.
Aarhuus Stifts-Tidende, 1844-02-17
To gode Wienervogne staae til Salg hos Smede Nielsen, Skolegaden s 42.
Aarhuus Stifts-Tidende, 1844-02-17
mester Fra Gaardmand Peder Nielsen Storgaard i Hinge, Lysgaard Herred, er Natten til i Dag af en ubekjendt Logerende, hvis Signalement er opgivet saaledes: middel af Vext, klein af Legemsbygning, sorte Haar, blaae Øine, god sund Ansigtsfarve samt iført kort blaae Trøie, sort Klædes Vest, sorte lappede Beenklæder og Hat paa Hovedet, bortstiaalet en rød og grønstribet Olmerdugs ny Dyne, et Blaargarns Lagen samt et Par korte Støvler, hvilke Sidste det formodes at Personen har iført sig, eftersom han har efterladt et Par Træskoe, som han ved Ankomsten havde paa Fødderne. Bemeldte Person og Sager beder jeg tjenstligst, i Antræffelsestilfælde, anholdt og mig Underretning derom meddeelt. Lysgaard og Hids Herreders Contoir. Dahlsgaard, den 12te Februar 1844. H. H. Holm. Med Dagsnumeret følger en Subscriptions=Plan paa Nordisk Penning-Magasin for 1844, et Billed Blad til almeennyttige Kundskabers Udbredelse, til opmuntrende Adspredelse for tænkende Læsere blandt alle Classer, redigeret af E. C. Monrath. Hver Løverdag udkommer et Numer i stor Qvart-Royal, prydet med 2 a 3 Træsnit. Prisen er 76 qvartaliter. Alle Boglader og Postcontoirer modtage Subscription paa samme, der ugentlig leveres portofrit. Kjøbenhavn i Februar 1844. C. Steen.
Aarhuus Stifts-Tidende, 1844-02-20
No 32. den 20de Februar. Tirsdagen Den til Forsendelse med Brevposterne. alene privilegerede Kongelig allernaadigst Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1844-02-20
Myheder fra Udlandet. Paa Havannah er udbrudt en stor Neger=Opstand mod de Hvide, og der var allerede skeet megen Blodsudgydelse. J en Træfning vare 500 Negere, dræbte med Vaaben i Hænderne; men nu havde 4000 bevæbnede Negerslaver samlet sig i Matanzas Omegn, for at bemægtige sig Staden, som desaarsag var i den skrækkeligste Angst.
Aarhuus Stifts-Tidende, 1844-02-20
Directe fra China, over England, stadfæstes nu den af os alt forrige Postdag fra Kjøbenhavn meddeelte Efterretning om en stor og ødelæggende Jldebrand i Staden Canton, hvorved det svenske, danske og en Deel af det franske Factor tilligemed 3000 chinesiske Huse ere blevne et Rov for Luerne; dog havde Factoriernes Beboere lykkeligviis havt Tid til at redde deres Penge og Gods, hvori de understøttedes af Baade, der afsendtes fra de ved Whampoa liggende Krigs- og Koffardiskibe. Blandt de ødelagt Bygninger var ogsaa et gammelt, til Nordpolens Gud indviet Tempel.
Aarhuus Stifts-Tidende, 1844-02-20
Den spanske Regjering har udstedt strænge Ordrer til at dæmpe den nysudbrudte Opstand, som f. Ex. at alle Formændene og forøvrigt enhver Officier og Underofficier, det være sig af Armeen, Militsen eller Borgervæbningen, som har deeltaget deri, skal, hvor han antræffes, springe over Klingen; Soldaterne decimeres. Man vil desuden have opdaget, at Opstanden er organiseret i Madrid, hvor desaarsag en heel Deel Sammensvorne, blandt hvilke mange Fornemme, ere blevne arresterede, men af hvilke dog de Fleste vare undkomne ved Flugten. Dronningen har atter ladet anholde hos den franske Regjering om en bevæbnet Jntervention.
Aarhuus Stifts-Tidende, 1844-02-20
J Paris var der i de sidste Dage et ualmindeligt Liv i det spanske Gesandtskabshotel og i det franske Udenrigsministerium. Den ene Coureer indtraf efter den anden fra Spanien, hvor Jnsurrectionen atter udbreder sig fra Stad til Stad. Dronning Maria Christine, der var aldeles reisefærdig, har derfor ladet pakke ud igjen. Rygterne fortælle, at Olozaga var kommen tilbage igjen fra Portugal og havde stillet sig i Spidsen for Oprørerne, til hvilke Tropperne slutte sig hist og her. Madrid var i en stor Bevægelse, og der frygtedes almindeligt for Udbruddet af en Contrarevolution, der i saa Fald menes at ville blive en esparterisk, understøttet af engelske Penge Donna Luisa Carlota's (Jnfanten Don Francisko's Gemalinde) Død, er en ikke uvigtig Begivenhed i Spanien, thi hun var, som meldt, Sjælen og Middelpunctet for hele Oppositionen. Hos hende bleve alle Progressisternes hemmelige Raadslagninger holdte; hos hende de Slag forberedte, som skulde træffe Regjeringen. Det var hende, som styrtede Maria Christine, og hun arbeidede nu paa, ogsaa at styrte hendes Datter. Den Francisco, hendes Gemal, var kun en Dukke, som hun styrede efter eget Behag; Amettler var hendes Redskab; hans sidste Jnsurrectionsforsøg hendes Værk. At Maria Christine kjendte hende fra Grunden af, sees bl. A. af et Brev, som hun i sidste Efteraar skrev til sin Datter, og hvor hun advarede Dronningen for TanteCarlota i følgende characteristiske Udtryk: "Erindre Dig, min Datter, at Din Fader, Din Moder, Din Onkel, Din hele Familie har at beklage sig over denne forræderske Qvinde. Hun har sveget Alle og Enhver; hun er en Svøbe for Din Familie. Gud bevare Dig, min Datter, for denne onde Dæmon!" Hun døde af Mæslinger.
Aarhuus Stifts-Tidende, 1844-02-20
Der skrives endvidere fra Paris, at det er vanskeligt at kunne gjøre sig noget Begreb om, med hvilken ængstelig Spænding Ludvig Philips Helbredstilstand iagttages, og hvorledes Alt i Paris dreier sig om hans kostbare Liv. Da forleden Dag det Rygte udbredte sig paa Børsen, at Kongen havde i de sidste Dage fornummet saadan Svækkelse i Benene, at han ikke, som ellers brugeligt er, kunde modtage den spanske Gesandt, Martinez de la Rosa, staaende, ved hans Tiltrædelses Audience, men havde maattet sidde derved, og at han kun ved to Føreres Hjælp havde kunnet bevæge sig fra det ene Værelse til det andet, faldt Coursen strax; men da kort efter en anseet Mand, der kom lige fra Thuillerierne, forsikkrede, at han nylig havde seet Kongen stige tilvogne, gik Børscoursen strax igien tilveirs. Og saaledes gaaer det nu næsten daglig i Paris. Kongens Helbredstilstand, er det at mosphæriske Tryk, som bringer det offentlige Liv i Frankrigs Hovedstad til at stige eller falde. Dronning Victoria modtog den 2den de en Deputation fra Communeraadet i Dublin. Den bestod af Lordmajoren og 8 Aldermen, som overrakte Hs. M. en Adresse om O'Connels og hans Medanklagedes Frigivelse. "Jeg modtager med Fornøielse – svarede Dronningen – Forsikkringen om, at De ville vedblive at vise Loyalitet og Hengivenhed for min Person; men den lovlige Procedure, De omtaler, svæver nu for en competent Domstol, og Justitiens Administration vil jeg ikke afbryde; derimod vil det stedse være mit inderligste Ønske, at alle de Ulemper, om hvilke mit Folk kan føre grundede Klager, vorde afhjulpne, og jeg venter med Tillid af mit Parlaments Viisdom, at det vil tage de Forholdsregler, der ere nødvendige for at opnaae dette Formaal."
Aarhuus Stifts-Tidende, 1844-02-20
Franske Blade tale meget om en nysopdaget uhyre Explosionskraft. Opdagelsen angaaer en Sammensætning af chemiske Substantser, som, skjøndt yderst subtile, dog, naar de sættes i Virksomhed, ere saa mægtige i deres Explosions=Resultater, at de tilintetgjøre enhver Modstand, denne maa være saa stærk den vil, medens tillige Explosionens Øieblik kan forudbestemmes paa det Allernøiagtigste. Formen af dette frygtelige Kasteskyts er kugledannet; Størrelsen retter sig efter Øiemedet. Det kan udskydes af en Bøsse, en Kanon, eller Bombe, med samme Sikkerhed, som almindelige Kugler. Udenfor Brugen er dette Skyts saa uskadeligt, at man, uden mindste Fare, kan gaae med Kuglerne i Lommen. Artilleridepartementet har allerede skjænket denne vigtige Opfindelse sin Opmærksomhed og ladet anstille Forsøg, som have havt et forhausende Udfald.
Aarhuus Stifts-Tidende, 1844-02-20
Ved en Ukas til Senatet af 4de f. M. har Keiseren af Rusland atter befalet nogle strænge Forholdsregler mod Jøderne, nemlig: J Kiem maa det ikke være nogen Jøde tilladt at komme ind i Gouvernementsstaden, undtagen for at udføre de allernødvendigste Forretninger; de maae i det Høieste kun opholde sig der i 3 til 4 Dage, og skulle ved Stadens Porte indløse Pas og Opholdskort, i hvilket Øiemed afskedigede Underofficierer ere ansatte som Opsynsmænd. ved Portene. Hvis nogen Jøde træffes i Staden uden Opholdskort eller efter den fastsatte Termin, skal han straffes med offentligt Arbeide. For deres saaledes høist indskrænkede Ophold i Staden indrettes der i de meest afsidesliggende Forstæder to særskilte Herberger, der skulle bortforpagtes til nogle ved Retskaffenhed bekjendte Christne. Jøderne skulde desforuden under deres Ophold i Staden staae under Politiets specielle Opsyn.
Aarhuus Stifts-Tidende, 1844-02-20
Der meldes nu directe fra St. Petersborg, at Keiseren virkelig var styrtet med en Hest og var kommen til Skade, men at Hs. Maj. nu er fuldkommen restitueret og helliger sig paany Statsforretningerne med sin bekjendte Kraft og Jver.
Aarhuus Stifts-Tidende, 1844-02-20
J det keiserlige Manifest, i Anledning af Prinds Friedrich af Hessens Formæling med Keiserdatteren hedder det, at Formælingen er bleven fuldbyrdet efter den græske orthodore Kirkes Ritus. At Keiserdatteren ogsaa vil vedblive at bekjende sig til den græsk catholske Kirke, selv om hun med sin Gemal tager Bopæl udenfor Rusland, maa vel ansees for afgjort, da dette har været Regel med alle de Prindsesser, der ere blevne i Udlandet.
Aarhuus Stifts-Tidende, 1844-02-20
Om Tilstanden i Polen læses følgende Meddelelse. i Allgm. Zeitung: "De polske Bønder udskrives midt om Vinteren til den russiske Militairtjeneste, og da de sædvanligt pleie at rende bort, saa trækker man dem næsten af alle Klæderne og indespærrer dem i et mørkt Hul, indtil de skulle afgaae til Regimenterne. Reisende have seet Mange af disse Fædrelandsforsvarere at ile, som jaget Vildt, halvnogne gjennem Marker og Skove. Ja, man har seet Smaadrenge, udrevne af deres Forældres Arme, at transporteres lænkebundne over Podoliens Sletter til det indre Ruslands Militair=Kolonier. Den tungeste Haand, der nogen finde hvilede over et undertvunget Folk, nedtrykker for Øieblikket den polske Nation.
Aarhuus Stifts-Tidende, 1844-02-20
Fra Schweiz og Tyrol meldes om endeel Ulykker, som ere afstedkomne ved Sneelaviner. J Canton St. Gallen have et Par saadanne den 27de Januar omstyrtet en heel Deel Huse, samt dræbt endeel Mennesker og Qvæg. Dagen efter blev ved Fernstein en Mølle begravet under en 75 Fod høi Sneemasse; men alligevel lykkedes det at faae Beboerne gravet levende ud. Over en anden Mølle, ved Reuthe, hvori der befandt sig 11 Personer, nedstyrtede den 2den Februar ligeledes en Lavine; men her fik man kun reddet 4 Personer.
Aarhuus Stifts-Tidende, 1844-02-20
Beretningerne om Kongen af Sverrigs Sygdom begynde igjen at blive foruroligende, og Bulletinerne lyde ikke meere saa gunstige som forhen. Hs. Maj. har desværre i den sidste Tid kun faaet liden Søvn og da Appetiten ogsaa har tabt sig, saa maa naturligviis Kræfterne aftage. Jkkun Kronprindsen, Lægerne og nogle Personer af Kongens nærmeste Omgivelse maae betræde Sygeværelset. Grev Brahe har ligefra Sygdommens Begyndelse ikke forladt Kongens Gemak, og ikke i 14 Nætter og Dage været af Klæderne.
Aarhuus Stifts-Tidende, 1844-02-20
Fædrelandet. Kjøbenhavn, den 16de Februar. Den Berlingske Avis for idag indeholder følgende officielle Bekjendtgjørelse: "Generalmajor Krusenstern, der er ankommen fra St. Petersborg hertil Staden, har overbragt Kongehuset den officielle Meddelelse om Hds. K. H. Storfyrstinde Alexandra Nicolajewnas og Hs. D. Prinds Frederik af Hessens høitidelige Formæling Søndagen den 28de (efter den russiske Tidsregning den 16de) Januar. Hs. M. Keiseren af Rusland har i denne Anledning tildeelt Hs. D. Landgrev Wilhelm til Hessen St. Andreas Ordenen, og paa Formælingsdagen Hs. D. Prinds Frederik af Hessen samme Orden i Brillanter. Hs. Maj. Dronningen og Hs. K. H. Landgrevinde Charlotte have af Hs. M. Keiserinden af Rusland modtaget St. Catharina-Ordenens 1ste Classe.
Aarhuus Stifts-Tidende, 1844-02-20
Hs. M. Kongen har under 28de Januar allern, udnævnt: keiserl. russisk Generaladjutant og Minister for det keiserlige Huus Fyrst Wolkonsky til Ridder af Elephanten; keiserl. russisk Overhofmarskal Fyrst Dolgurucki, Overstaldmester Baron de Fredericks, Hofmarskal Grev Schumalow, og Overceremonimester Grev Woronzow Datschkoff til Storkors af Dannebrogen; Staldmester Grev Fersen til Command, af Dannebrogen; og Statsraad Markelow til Ridder af Dannebrogen. – Hs. Maj. Kongen har endv. allern, tilladt Efternævnte at anlægge og bære følgende dem af Hs. M. Keiseren af Rusland den 28de Jan. tildeelte Decorationer: Hs. Excell. General Grev Blome St. Andreas Ordenen i Brillanter; Hs. D. Generalmajor Prinds Ludvig af Bentheim Steinfurth Alexander-Newsky-Ordenen; den kgl. Gesandt i St. Petersborg Grev Rantzau St. Annaordenens 1ste Classe; Hoschef hos Hs. D. Prinds Frederik af Hessen, Kammerherre, Oxholm St. Annaordenens 2den Klasse med Brillanter; Legationssecretair Kammerj. Baron Plessen St. Annaordenens 2den Klasse; Adjutant hos Hs. D. Landgreve Wilhelm af Hessen Kyre v. Bülow, Stanislaus-Ordenens 2den Klasse; Kammerjunker, W. v. Lindholm og Legationsraad Meyer Stanislaus-Ordenens 3die Klasse. – Frøken Gyldenstierne-Sehestedt er udnævnt til Hofdame hos Hs. Keiserl. Høihed Storfyrstinde Alexandra Nicolajewna.
Aarhuus Stifts-Tidende, 1844-02-20
Finantsregnskabet for 1842 og Budgettet for 1844 ere da nu endelig i disse Dage udkomne i Trykken. (Khvnsp.)
Aarhuus Stifts-Tidende, 1844-02-20
Paa en ny Toldforordning er allerede under 21de Novbr. f. A. afgivet definitiv allerhøieste Resolution og Udkastet til samme allernaadigst approberet, for efter Bestemmelsen at skulle have traadt i Kraft den 1ste Marts d. A.; men da det, efter det med Storhertugen af Oldenborg, med Hensyn til Fyrstendømmet Lübeck, indgaaede Toldforbund, er nødvendigt, at den oldenborgske Regjerings Yttring afventes forinden nye Toldanordninger gives Lovskraft i Holsteen, men dette atter, naar ikke Ulighed skal opstaae mellem de ellers fælleds Toldsatser i Slesvig, og Holsteen, hvor nye Difference-Toldfatser fremkomme mellem Kongeriget og Hertugdømmerne, har til Følge, at der for Danmark og Slesvigs Vedkommende maa udsættes at lade nye Tarispositioner emanere, indtil det er afgjort, at de tilsvarende ogsaa kunne træde i Kraft for Holsteens Vedkommende, saa har den nye Toldanordning for Kongeriget ikke kunnet emanere saa betimeligen, som man havde ventet; dog antager man, at det meget snart vil skee. (Brl. Td.)
Aarhuus Stifts-Tidende, 1844-02-20
Høiesteret har i Onsdags dømt Krigsraad og Districtschirurg Lumholdt i Skive, for hans i Viborg Stiftstidende mod Kjøbmand Ring og Procurator Thorup fremførte fornærmelige Udladelser, til at bøde 50 Rbd. Sølv til Skive Byes Fattigkasse, samt at være Censur undergiven i 1 Aar. (Md.)¬
Aarhuus Stifts-Tidende, 1844-02-20
- Vognmandskarl Jens Jacobsen er, for ved uforsigtig Kjørsel at have foranlediget et 8 Aars Pigebarns Død, dømt til 2 Gange 4 Dages Fængsel paa Vand og Brød. En Mad. Nielsen er for Rufferi a. idømt 2 Aars Forbedringshuusstraf, og et andet Fruentimmer, som havde været hende behjælpelig derved, til 2 G. 4 Dages Fængsel paa Vand og (B. Td.) Brød. – En farlig Forbryder, der tidligere har været omtalt som Forstander for et Slags Falskmøntnerfabrik i Fangetaarnene i Citadellet, Ole Skandsgaard, ogsaa kaldet "Jldebrandsdrengen", er afvigte Nat undvegen fra Straffeanstaltens Sygestue. (Aftenbl.)
Aarhuus Stifts-Tidende, 1844-02-20
Kjøbenhavns Borgerrepræsentanter have eenstemmigen gjenvalgt Etatsraad Hvidt til deres Formand. Til Viceformand gjenvalgtes ligeledes Gros(B. Td.) serer Meinert.
Aarhuus Stifts-Tidende, 1844-02-20
Postdirecteuren, Kammerherre Monrad, er afreist til Hertugdommerne, for der at arrangere det Fornødne angaaende de projecterede Postholderier, som agtes oprettede der til næstk. Efteraar. (Md.)
Aarhuus Stifts-Tidende, 1844-02-20
Nylig omtalte vi, at en velhavende Mand af en anseet Familie, der har en vanvittig Søn, havde i længere Tid ladet denne indespærre paa et Qvistkammer, uden Kakkelovn og uden Seng. Da Stadsphysicus, efter at Husets Beboere havde anmeldt Sagen for Politiet, indfandt sig, skal han have fundet den Ulykkelige i har Skjorte, liggende i en fiirkantet Kasse, paa noget gammelt Hr. Han er nu overtagen af det Offentlige og indlagt paa almindeligt Hospital. Faderen havde – hedder det i flere Blade - ansøgt om at faae Sønnen ind paa Bidstrupgaard; men det blev, paa Grund af Faderens Formuesomstændigheder, afslaaet, og for at spare Udgiften til en Oppasser, havde han indespærret sit Barn. Der kunde være al Grund til at drage denne følesløse Fader for Retten; men af Hensyn til Familien vil det nok ikke skee. H. C. Andersen har i disse Dage fuldført en ny Operatext for Hartmann; den er en Bearbeidelse af en Kæmpevise og hedder: "Liden Kirsten."- Uagtet Baptistrescriptets strænge Forbud imod at her i Staden optages nye Medlemmer, skal Menigheden her dog i det sidste Halvaarstid være bleven forøget med henved halvandethundrede Giendøbte; endog paa Landet her i Nærheden skal en lille Menighed have reist sig. For imidlertid at skaane dens Forstander, Graveur Mønster, for personlige Forfølgelser, har Menigheden udvalgt en Anden, nemlig en Smedesvend, til at forrette Daabshandlingen. (Md.)
Aarhuus Stifts-Tidende, 1844-02-20
Forleden faaes nogle Søfolk med Jvrighed at randsage Bunden i Kanalen ved Gammelstrand. Der var nemlig udsat en Douceur af 10 for Den, der kunde finde en Charakteerprotocol, hørende til Efterslægtens Skole", da en Elev, der frygtede dens Fremlæggelse ved den forestaaende Examen, havde kastet den derud og derved sat Skolen i en stor Forlegenhed. Man var ikke saa heldig at finde den, hvorimod man opfiskede et halvforraadnet Liig af en Mands(Md.) person.
Aarhuus Stifts-Tidende, 1844-02-20
Handels-Efterretninger. Afg. Kbm. Benedict sens Establissement Jsefjord paa Island er ved Auct. solgt til Hr. H. Clausen for 4200 ; og Establissementet "Garden til Grosserer Safs for 3,450 P. – Det meget rige Handelshuus i Flensborg, Andr. Christiansen, agter at nedlægge sin Sukkerfabrik, samt opgive sin vestindiske Handel, og i dets Sted oprette en Klædefabrik, som da ventelig vil blive den største hertillands.
Aarhuus Stifts-Tidende, 1844-02-20
Befordringer og Afgang. Under 12te de har Hs. M. allern, beskikket Capt. og Kornskriver i Kjøbenhavn, C. Bentzon, R. af Dannebrogen, til Told- og Consumtions-Jnspecteur i Middelfart. Under f. D. har Hs. M. allern. besk. Cand. philos. C. Philipsen til Amannensis ved det store kongl. Bibliothek. W. H. v. Rumohr er udnævnt til Kammerjunker.
Aarhuus Stifts-Tidende, 1844-02-20
Fallitter. Conditor Stephan Hitz i Kjøbenhavn. Kjøbmand Carl August Clausen i Roeskilde.
Aarhuus Stifts-Tidende, 1844-02-20
Dødsfald. Kammerjomfru hos Hs. Maj. Enkedronningen: Birgithe Berggreen, Bogbinder Holst, Laura Rohmell, Thorwald Nissen (18 Aar), Student Haldorsen (26 Aar, Fuldm. Klein, Sproglærer Abraham ter Borch, Fru Kammerraadinde Kahr, Frederik Sally, Estrith Dahlen, Alle i Kjøbenhavn. Hermann Kallenbach (Catechet Kallenbachs Søn) i Storeheddinge. Maria Hjorth i Skjelskjør. Fru Petersen (Bataillonschirurg Petersens Kone) i Rendsborg.
Aarhuus Stifts-Tidende, 1844-02-20
Copulerede. J Odense. Billedh. P. L. Striegler og Jfr. Julie Frandsen. S. St. Kjøbmand H. A. Koch og Jfr. Karen Caspersen. – J Kjøbenhavn: Adjunct ved Aalborg Cathedralskole Cand. polytechn. Chr. H. Bierring og Jfr. Louise Sack.
Aarhuus Stifts-Tidende, 1844-02-20
Aarhuus, den 18de Februar. Hs. Maj. har allernaadigst tilladt Exerceermester og Adjutant ved Borgervæbningen her i Staden, Premierlieutenant N. C. Liisberg, at anlægge og bære Armeens Felttegn.
Aarhuus Stifts-Tidende, 1844-02-20
Forlangt Jndrykkelse. Den af Pastor Saxtorph i Elbek i No 24 af Aarhuus Stiftstidende for d. A. offentliggjorte Sag, vedrørende en ham af mig, efter hans Formening tilføiet Fornærmelse ved Sessionen i Horsens den 26de October f. A., er allerede afgjort ved dens rette Forum, det Kongelige Danske Cancellie, og endskjøndt den faldne Resolution ikke har tilfredsstillet Pastoren, er den derfor ikke mindre afgjørende. Enkelte bemærkninger har jeg saaledes kun at fremsætte i Anledning af Pastorens Jnserat: Fuldkommen rigtigt fortæller Pastoren, at jeg som Grund for min Anmodning til den Ubekiendte – Hr. Pastoren – at forlade Sessionsværelset paa den nævnte Dag, anførte, at det unge Mandskab netop blev behandlet.
Aarhuus Stifts-Tidende, 1844-02-20
Da muligen endeel af det Publicum, der har læst Pastorens Jnserat, ikke har tilstrækkelig Kundskab om, hvad der forstaaes ved Udtrykket: at behandle det unge Mandskab, troer jeg ikke overflødigt at referere, at hele den paa Sessionen mødende, til Udskrivningsmassen hørende Ungdom, der befindes at have Soldatmaal, bliver strax efter foregaaet Maaling synet af Lægerne, i Overværelse af Sessionen; det for Udskrivning staaende Mandskab endog saa nøie, at det paalægges fuldkommen at afklæde sig, hvorefter de forefundne Legemsfeil og Svagheder udpeges og fremvises, forsaavidt de ere synlige, i alle Detailler. Af en vistnok roesværdig Omhue for Mandskabet, har Sessionen for Skanderborg Amt, endog før min Embedstid, gjort sig til Regel, at lade saa Faa som muligt overvære Visitationen, saa at endog Lægdsmændene anmodes om at aftræde, imedens denne foregaaer. Som forhen berørt indtraadte den Ubekiendte – Hr. Pastoren under Behandlingen af det unge Mandskab i Sessionsværelset; og Visitationen paa den Tid var paabegyndt eller man var beskjæftiget med Maaling, erindrer jeg ei længere, men dette maa ogsaa være ligegyldigt, da Afklædning og Visitation følge strax paa Maalingen. Mon nu ret Mange, efter denne korte Fremstilling, skulle tiltræde Pastorens Formening: at "Sessionen er en offentlig Act, hvortil enhver anstændig Person har Adgang, - mon den Session, der fulgte denne Pastorens Formening, kunde siges at handle forsvarligt mod den tilstedeværende, værnepligtige Ungdom, eller at hylde Offentligheden paa den rette Maade - og mon den Session, der tillod enhver velklædt Person fra Gaden at indtræde i Sessionsværelset paa samme Tid som de fungerende Lægdsmænd blive udviste, – kunde siges at handle conseqvent og rigtigt? Man dømme! Skanderborg, i Februar 1844. J. Lindholm.
Aarhuus Stifts-Tidende, 1844-02-20
Bekjendtgjørelser. At vores kjærlige og uforglemmelige Moder, Elise Cathrine Bissing, født Grunnet, den 16de dennes, i hendes 70de Aars Alder, endte sin jordiske Løbebane, bekjendtgjøres herved for hendes fraværende Familie og Venner af hendes efterladte Børn. Colding, den 18de Februar 1844.
Aarhuus Stifts-Tidende, 1844-02-20
Min tunge Lod blev det herved at bekjendtgjøre for fraværende Slægt og Venner, at det behagede Gud, den Alvise, igaar Aftes Kl. 9 at bortkalde ved Døden min inderligt elskede Hustrue, Hansine Lovise, født Cöln. 5 Børn, hvoraf det yngste kun 1 Dag gl., begræde med mig Tabet af en om Moder og kjærlig Ægtefælle. Veile, d. 14de Febr. 1844. J. J. K. Madsen.
Aarhuus Stifts-Tidende, 1844-02-20
Sidste Forestilling. Til Jndtægt for Byens Fattige.
Aarhuus Stifts-Tidende, 1844-02-20
Tirsdagen d. 20de Febr.: Don Gusmann, den unge Spanier, Lystspil i 2 Acter. Store protechniske Transparent Malerier. Hs. M. Kong Frederik, den Sjettes Liigtog. Til Slutning: Hamborgs Brand. Begyndelsen skeer præcise Kl. 7 slet. Hornung. Polyhymnia.
Aarhuus Stifts-Tidende, 1844-02-20
Söndagen den 25de Februar afholdes Bal i Selskabet, hvortil Fremmede, der indføres af et af Selskabets Medlemmer, kunne erholde Billetter hos en af Undertegnede. Ballet begynder Kl. 7. Emil Secher. H. F. Raae.
Aarhuus Stifts-Tidende, 1844-02-20
At Kjøbmand Knud Monbergs Bo er overtaget af hans Creditorer, og at disse have erklæret sig dermed fyldestgjorte, saa at Knud Monberg nu ikke længere er under Opbud, bekjendtgjøres herved. Horsens, den 8de Februar 1844. J. Mathiasen. J. Holst.